**אנה דוברוביצקי** (ברוסית: **Анна Дубровицкая**; נולדה ב-4 ביולי 1981) היא שחקנית רוסיה-ישראלית.

ביוגרפיה
--------

דוברוביצקי נולדה בלנינגרד שבברית המועצות (כיום סנקט פטרבורג, רוסיה). היא למדה באקדמיה לתיאטרון אצל סבטלנה קרוצ'קובה. בגיל 18 עלתה לארץ. בישראל למדה אנה בבית צבי, והיא שחקנית הבימה. היא בתו של הבמאי הרוסי ודים דוברוביצקי.

בתיאטרון שיחקה בהצגות "הם יורים גם בסוסים" בתיאטרון הקאמרי. "תה" של תיאטרון בית ליסין, בתיאטרון הספרייה ב"בית הבובות", "משחקי חופשה", "ועידת פסגה", בתמונע ב"מבוך המראות" וב"כוכב יאיר" ו"מוריס שימל" בתיאטרון הבימה.

ב-2006 שיחקה בסרט הקולנוע "סיפור חצי רוסי". 

בשנת 2007 גילמה את דיאנה (אשתו של ולדה) בדרמת הפשע של HOT "הבורר".

בשנת 2008 שיחקה בהצגה "הדרך לג'אנה" בצוותא.

בשנת 2010, בעונה השנייה של "הכל דבש" היא גילמה מנהלת בית בושת. במהלך הסדרה, דמותה ביצעה אקט מיני לרקע תמונת הבאבא סאלי. הסצנה עוררה שערורייה בקרב מאמיניו הרבים. באותה שנה שיחקה דוברוביצקי בסדרת הדרמה היומית בשפה הרוסית "בין השורות" אשר שודרה ב-Yes.

ב-2013 גילמה את אליסה בסדרת הדרמה "בית המשאלות" בערוץ הראשון בבימויו של חיים בוזגלו.

מ-2014 היא מגלמת את דמותה של סטלה בהצגה "חשמלית ושמה תשוקה" בהפקה משותפת של התיאטרון הקאמרי ותיאטרון הבימה.

בשנת 2015 שיחקה בקומדיה של Yes, "השוטר הטוב", שם גילמה את שירה, בחורה לסבית אשר מנהלת רומן סודי עם דלית (ורד פלדמן), בת זוגו של דני קונפינו (יובל סמו).

ב-2015 שיחקה בסרט "סוף עידן התמימות".

ב-2017 יצא לאקרנים סרטו של הבמאי ארז תדמור, זוכה פרס אופיר, "נמל בית", בו מככבת בתפקיד מרכזי לצד לירון בן-שלוש, שמיל בן ארי, יורם חטב, דליה בגר ואחרים.

ב-2018 החלה לשחק בהצגה "לילה אחד, מרקוביץ'" מאת יואב שוטן-גושן ועירד רובינשטיין ובבימויו, על פי ספרה של איילת גונדר-גושן, בתיאטרון בית ליסין, בתפקיד סוניה.

במרץ 2019 החלה לשחק בסדרה בת אל הבתולה בתפקיד קסניה. בפברואר 2020 החלה לשחק בסדרה לעבור את הלילה בתפקיד מרינה. במרץ 2020 החלה לשחק בסדרה "הדבר הגדול המיוחד" בהפקת כאן 11 בתפקיד רותי.

ב-2020 שיחקה בסדרת הדרמה המשטרתית של כאן 11 "מנאייכ" את טניה לוין - אמו של נער עבריין שהוכה באכזריות על ידי שוטר. באותה שנה שיחקה גם בסרט הקולנוע אחד בלב.

ב-2021 גילמה את נטליה קארפין, חברת כנסת דוברת רוסית, בסדרה "מותק בול באמצע" של כאן 11. באותה שנה שיחקה בהצגה "אמוק" בתיאטרון מלנקי, בסרט "יותר ממה שמגיע לי", ובסדרת הטלוויזיה "מעילה" בתפקיד אלונה.

ב-2022 החלה לשחק בהצגה "פנקס הקטן" בתיאטרון תמונע.

חיים אישיים
-----------

דוברוביצקי נשואה לשחקן רודיה קוזלובסקי ולהם תאומים.

קישורים חיצוניים
----------------

ויקישיתוף מדיה וקבצים בנושא **אנה דוברוביצקי** בוויקישיתוף
* אנה דוברוביצקי, ברשת החברתית פייסבוק
* אנה דוברוביצקי, ברשת החברתית אינסטגרם
* אנה דוברוביצקי, במיזם "אישים" לתיעוד היצירה הישראלית
* אנה דוברוביצקי, במסד הנתונים הקולנועיים IMDb (באנגלית)
* אנה דוברוביצקי, באתר "אידיבי", מאגר הידע העברי לקולנוע ישראלי ועולמי
* אנה דוברוביצקי, בארכיון הבימה
* אור סיגולי, בעיטה במבטא: הקולנוע הישראלי לא אוהב רוסיות, באתר כלכליסט, 22 במרץ 2017.
* מאיה כהן, אנה מוכשרת, המון פוטנציאל, באתר pressreader, אוקטובר 2021.

הערות שוליים
------------

1. ↑  קרן הקולנוע הישראלי - סיפור חצי רוסי, באתר www.filmfund.org.il
2. ↑  תיאטרון - הדרך לג'אנה (הדרך לגן עדן), באתר www.habama.co.il
3. ↑  הכל דבש, באתר www.ishim.co.il
4. ↑  אורי בינדר, יוצאי מרוקו זועמים על הסדרה "הכל דבש", באתר nrg‏, 21 בינואר 2010
5. ↑  הבבא, לא בא בטוב - וואלה! ברנז'ה, באתר וואלה!, ‏2010-01-26
6. ↑  דובדבני, שמוליק (2015-10-07). ""סוף עידן התמימות": לשחרר את ירושלים". *Ynet*. נבדק ב-2022-07-14.
7. ↑  תיאטרון - נמל בית, באתר www.habama.co.il
8. ↑  לילה אחד, מרקוביץ', באתר תיאטרון בית ליסין
9. ↑  בת אל הבתולה, באתר www.ishim.co.il
10. ↑  לעבור את הלילה, באתר www.ishim.co.il
11. ↑  מנאייכ (2020) - שחקנים וצוות הפקה, באתר אידיבי
12. ↑  אחד בלב | קולנוע לב | LEV
13. ↑  מותק בול באמצע (2021) - שחקנים וצוות הפקה, באתר אידיבי
14. ↑  צוות מצומצם של "אמוק" אנה... - תיאטרון מלנקי Malenki Theatre, באתר www.facebook.com
15. ↑  יותר ממה שמגיע לי | יום הקולנוע הישראלי – סינמטק תל אביב
16. ↑  מעילה, באתר www.ishim.co.il
17. ↑  פנקס הקטן, באתר www.tmu-na.org.il

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009621184805171
* LCCN: n2019030506
* VIAF: 7156130956458311749
* WorldCat: lccn-n2019030506

 |